
Kuulemistilaisuus Jyväskylässä 7.1.2019 


Asian kuvaus: 
Hyvä Oikeuskansleri 


Olen kliinisen hammashoidon erikoishammaslääkäri Jyväskylästä. Olen saanut 8 
vuotta yliopistokoulutusta. Työskentelen avoterveydenhuollossa, jossa käy 
hyväkuntoisia potilaita. 


En ole rokotusvastainen. Minulla on suomalaisen rokotusohjelman rokotukset. Nämä 
ovat rokotuksia, jotka estävät kyseisen taudin. Näin ei ole influenssarokotuksen 
kohdalla. 

Influenssarokotus on tullut pakolliseksi uuden tartuntatautilain vuoksi. Tämä 
rokotus poikkeaa muista rokotuksista,koska se on joka vuosi kehitettävä 
arvaamalla ja todennäköisyyslaskennoilla puoli vuotta ennen influenssakautta. 
Sen teho vaihtelee 0-59 %. Se on otettava joka vuosi. Siis nuorella 
terveydenhoitoalan työntekijän on otettava se pahimmillaan 45 kertaa !! 


Uuden tartuntatautilain 48:n pykälän mukaista influenssarokotusta en halua 
ottaa. Olen perehtynyt moniin influenssarokotteesta tehtyihin tutkimuksiin, enkä 
löydä niistä perustetta sille,että minun pitäisi sellainen ottaa. 

Teen töitäni aina suusuojalla suojattuna ja kertakäyttöhanskoilla. Olen saanut 
hyvän aseptisen koulutuksen. Voin tartuttaa potilaan olin sitten rokotettu tai 
rokottamaton. Vastaanotolla käy rokotettuja ja rokottamattomia potilaita. Minun 
rokottamistani voisi verrata siihen,että kirurgi pesee vain toisen kätensä 


mennessään leikkaussaliin - yhtä hödyllistä! 

En ole saanut minkäänlaista kunnollista vastausta,miksi minun pitäisi ottaa 
influenssarokotus. THL:n Juhani Eskola ei vaivautunut vastaamaan. 
Peruspalveluministeri Annika Saarikko vastasi vain yleistä asiaa, kuinka 
hyödyllisiä rokotukset ovat ja samalla ilmoitti,että Suomessa ei ole 
pakkorokotuksia. 

Ruotsin parlamenttihan kielsi hoitajien pakkorokotukset. Lieneekö missään 
Euroopan maissa pakkorokotuksia näin laajasti terveydenhoitohenkilökunnalle? 
Amerikassa voi kieltäytyä esim. filosofisista syistä, käyttämällä suusuojaa ( 
sitähän minä teen aina, mutta täällä sekään ei riitä). 


Rokotusbisnes on valtavaa ja sen avulla aivopestään ja lahjotaan lukemattomia 
ihmisiä. THL:n pääjohtaja on ollut rokotusliiketoiminnassa aiemmin. Tiedän ,että 
hän ei sinänsä lakeja säädä,mutta en myöskään ole niin sinisilmäinen,ettenkö 
uskoisi ,että hänen mielipiteensä siellä suurimpana vaikuttaa. 


Jyväskylän kaupunki on työnantajani ja ilmoitti minulle juuri ennen joululomaa 
puhelimitse, että koska en ole ottanut influenssarokotetta,en voi hoitaa 
potilaita vuodenvaihteen jälkeen. Palasin töihin 7.1. ja silloin minulle on 
järjestetty asian johdosta kuulemistilaisuus ( 6 työnantajan kutsumaa henkilö ja 
itse sain ottaa yhden avustajan). 

Kuulemistilaisuudessa minulle tarjottiin mahdollisuutta hakea kaupungin auki 
olevia toimia ja jos tulisin valituksi, menettäisin hammaslääkärin toimeni. 
Toimet olivat kaikki selvästi soveltumattomia minun koulutukselleni (palomies, 
sosiaalityöntekijä ym,) Palkanmaksu sanottiin lakkautettavan kolmen päivän 
kuluttua ja näin todellakin tapahtui. Lisäksi kuulemistilaisuudessa ei ollut 
paikalla ylilääkärimme Ilkka Käsmä, joka koko ohjeistuksen oli 
henkilöstöhallinnon mukaan on asettanut. 

Kuulemistilaisuuden jälkeisenä päivänä varasin ajan yksityishenkilönä Jyväskylän 
kaupunginjohtajalle asiana työolosuhteet. Seuraavana päivänä sain 
kaupunginjohtajan sihteeriltä soiton,että Jyväskylän kaupungin 
henkilöstöhallinto on kieltänyt,että minulle ei saa antaa aikaa,koska asiani on 
kesken. Tällainen on minusta erittäin huolestuttavaa, jos yksilön vapauteen 
puututaan näin raskaasti. Minähän en ollut ilmoittanut henkilöstöhallintoon 
asiasta ja olin varannut ajan yksityishenkilönä. Miten tieto meni 
henkilöstöhallintoon,sitä en tiedä. Jäätyäni sairaslomalle, minulle 
ilmoitettiin,että sairaslomatodistukseni menee erityisselvittelyyn ja 
selvitetäänkö meneekö se palkattomana, Tämä asia on edelleen kesken. 


Eli lyhyesti: kolmen päivän varoitusajalla menetin tuloni ja mahdollisuuteni 
ammattini hoitoon. Jos tämä ei ole pakkorokottamista niin mikä sitten? Meillä on 
kuitenkin perustuslain suoja ruumiilliseen koskemattomuuteen. Miten tällainen 
näin huonosti valmisteltu laki ja perustuslain kanssa ristiriidassa oleva laki 
on voitu tuoda voimaan? Minä olisin valmis ottamaan rokotuksen,jos joku 
selittäisi mitä hyötyä siitä on minun työssäni AVOterveydenhuollossa? 
Yksipuolisiin ja rokotusteollisuuden sponsoroimiin tutkimuksiin en halua uskoa. 
Lain selvennysohjeita odotettiin,mutta jos lainlaatijat eivät osaa edes itse 
selventää lain ohjeistusta,niin jossain on jotain kovin heikkoa. 

Tuntuu,todella hullulta,että en voi harjoittaa omaa ammattiani johon olen 
yhteiskunnan avustuksella kouluttautunut ja sitä tehnyt jo lähes 30 vuotta. On 
resurssien hukkaa järjestää näitä kuulemistilaisuuksia, varoituksia ja 
mahdollisia irtisanomisia. Itse hain nyt opintovapaata,koska se oli ainoa 
portti,mistä mahdollisesti saan jotain tulolähdettä opintotukien ansioista. 
Irtisanomisessakin on jokin suoja,että palkanmaksu ei katkea kolmeen päivään, 


mutta nyt ilmoitettiin,että lomautetaan kolmen päivän kuluttua ja sitten alkaa 
irtisanomisprosessi. 


Tämä rokotuslaki syö hoitohenkilökunnan motivaatioita. Kiristäminen ja uhkailu 
ovat arkipäivää niile,jotka eivät rokotusta haluaisi ottaa.Tiedän useamman 
henkilön,joka on menettänyt suuresti työmotivaatiotaan ja mielialaansa, sen 
vuoksi,että uhkailun vuoksi on joutunut ottamaan rokotuksen vastentahtoisesti. 
Rokotuslain toteuttaminen ja noudattamisen vaatiminen vaihtelevat myös 
eripuolilla Suomea. Kuopiossa saat työpaikkalounaan jos otat rokotuksen, täällä 
Jyväskylässä menetät työsi jos et ota rokotusta. Molemmat tosi noloa tavaraa... 


Olen kuvitellut,että elämme demokratiassa ja voimme turvata perustuslain 
turvaamaan ruumiin koskemattomuuteen ja oman ajattelun vapauteen työpaikkaa 
menettämättä. Nyt kuitenkin tuntuu,että tämä laki on ylittänyt jonkin tärkeän 
rajan ja tulee enemmän mieleen,että olemme lipumassa kohti totalitarismia,jossa 
markkinavoimat vievät kaiken vallan. 


Kanteluni aiheena onkin, jos oikeuskansleri olisi hyvä ja tutkisi lain 
asettamisen motivaatiot ,taustat ja rahoitukset ja ristiriidan perustuslain 
kanssa. Lisäksi pyydän tutkimaan,miksi laissa ei ole influenssarokotteen 
aiheuttamien haittavaikuttusten ilmoittamisvelvollisuutta. 


Lisäksi pyydän tutkimaan toimiko Jyväskylä työnantajana asiallisesti kieltämällä 
potilastyön ja lopettamalla palkanmaksuni minun tapauksessani. 


Jyväskylässä 31. tammikuuta 2019 

